Jaroslavlis

Jaroslãvlis () – miestas vakarų Rusijoje, prie Volgos upės, 282 km į šiaurės rytus nuo Maskvos; srities centras. Geležinkelio stotis, automobilių kelių mazgas, oro uostas. Išvystyta mašinų, naftos, lengvoji, maisto, statybų pramonė. Yra universitetas (nuo 1969 m.), 3 teatrai, cirkas, filharmonija, istorijos ir architektūros muziejus-draustinis, dailės muziejus.

Jaroslavlio senamiestis pripažintas pasauliniu paveldo objektu. Čia yra daug cerkvių su vertingomis freskomis, išlikę metropolito rūmai, medinė tvirtovė, Kristaus Atsimainymo vienuolynas (nuo XII a.). Išlikę našlaičių namai (1787 m.), turgus (1790 m.), seminarija (1818 m.) ir kt. Mieste 1795 m. rastas senasis rankraštis „Sakmė apie Igorio žygį“.

Istorija 

Manoma, kad miestą 1010 m. įkūrė Jaroslavas Išmintingasis gyvenvietės Медвежий Угол ()vietoje, prie Kotoroslės upelio žiočių (jai įtekant į Volgą). Minimas nuo 1071 metų. Nuo 1218 m. kunigaikštystės sostinė, 1463 m. prijungtas prie Maskvos kunigaikštystės. XVIII a. tapo prekybos ir amatų centru, buvo daug manufaktūrų. 1796 m. tapo gubernijos centru. XIX a. pradžioje įkurtas licėjus, XIX a. pabaigoje sujungtas geležinkeliu su Maskva, Vologda, Kostroma, Peterburgu. 1900 m. paleisti tramvajai.

Sportas 
 FK Šinnik Âroslavlʹ (futbolas)

Taip pat skaityti 
 Europos didžiausių miestų sąrašas

Šaltiniai 

Jaroslavlio srities miestai